**Valsts organizētā prostatas vēža skrīninga sniegšanas nosacījumi**

No 2021.gada 1.maija tiek uzsākta jauna skrīninga programma - prostatas vēža skrīninga pārbaude, kas ietver prostatas specifiskā antigēna (PSA) noteikšanu.

Pārbaudes biežums: vienu reizi divos gados

Pārbaude tiek veikta: visiem vīriešiem vecumā no 50-75 gadiem, kā arī vīriešiem sasniedzot 45 gadu vecumu, ja ģimenes anamnēzē asinsradiniekam ir konstatēts prostatas vēzis

1. Nosūtījuma noformēšanas nosacījumi:
   1. Ģimenes ārsts noformē nosūtījumu uz ambulatorajiem laboratoriskajiem izmeklējumiem, norādot diagnozes kodu: Z12.5 (Prostatas audzēju speciāli skrīningizmeklējumi), atbilstoši Starptautiskajam slimību klasifikatoram (SSK-10).
2. Valsts organizētā prostatas vēža skrīninga apmaksas nosacījumi:

|  |  |  |  |
| --- | --- | --- | --- |
| 2.1. | Prostatas audzēju agrīnā diagnostika | | |
|  | Prostatas specifiskā antigēna tests (PSA) | Z12.5 | 46156 - PSA – prostatas specifiskais antigēns |

1. Izmeklēšanas algoritms pēc prostatas specifiskā antigēna (PSA) testa veikšanas:

|  |  |
| --- | --- |
| Testa rezultāts | Turpmākie izmeklējumi |
| 3.1. Prostatas specifiskais antigēns (PSA) paaugstināts | 3.1.1. Pacientu nosūta pie urologa uz vienu no specializētām iestādēm |
| 3.2. Prostatas specifiskais antigēns (PSA) norma | 3.2.1. Pacients tiek uzaicināts atkārtota testa veikšanai pēc diviem gadiem |

1. Nosūtījuma uz tālākiem izmeklējumiem noformēšanas nosacījumi:
   1. ārsts pacientu nosūta pie urologa, izmantojot veidlapu Nr. 027/u, norādot informāciju par iepriekš veikto izmeklējumu rezultātiem un pamatdiagnozes kodu: **C61**, blakusdiagnozi: **Z03.161**; pamatdiagnoze: **Z03.161** (izmeklēšana iespējama prostatas ļaundabīga audzēja dēļ), atbilstoši Starptautiskajam slimību klasifikatoram (SSK-10).
2. Valsts apmaksātu urologa konsultāciju saistībā ar aizdomām par ļaundabīgu saslimšanu veic sekojošās ārstniecības iestādes: “SIA “Rīgas Austrumu klīniskā universitātes slimnīca”, VSIA “Paula Stradiņa klīniskā universitātes slimnīca”, SIA “Daugavpils reģionālā slimnīca” un SIA “Liepājas reģionālā slimnīca”.